Паўночна-Дакоцкі ўніверсітэт

Паўночна-Дакоцкі ўніверсітэт () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Гранд-Форкс у штаце Паўночная Дакота, ЗША.

 Агульная характарыстыка 
Ён быў заснаваны сходам тэрыторыі Дакота ў 1883 годзе, за шэсць гадоў да ўтварэння штата Паўночная Дакота. Ва ўніверсітэце ёсць адзіныя ў штаце школы права і медыцыны. Школа аэракасмічных навук была першай у ЗША, якая прапанавала вышэйшую адукацыю ў галіне кіравання беспілотнымі лятальнымі сістэмамі. Некалькі нацыянальных навукова-даследчых інстытутаў знаходзяцца на тэрыторыі кампуса універсітэта, уключаючы Даследчы цэнтр энергетыкі і навакольнага асяроддзя, Школу медыцыны і навук пра здароўе і Даследчы цэнтр харчавання чалавека Міністэрства сельскай гаспадаркі ЗША.

 Структура 
 Школа аэракасмічных навук
 Каледж мастацтваў і навук
 Каледж бізнесу і дзяржаўнага кіравання
 Каледж адукацыі і развіцця чалавека
 Каледж інжынерыі і горнай прамысловасці
 Школа права
 Школа медыцыны і навук пра здароўе
 Каледж медсястрынства і прафесійных дысцыплін
 Школа аспірантуры

 Гл. таксама 
 Спіс універсітэтаў штата Паўночная Дакота

 Крыніцы 

 Спасылкі 

 Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўночнай Дакоты